**წალენჯიხის მუნიციპალიტეტის საკრებულოს**

**სხდომის ოქმი N 14**

ქ. წალენჯიხა 2022 წლის 30 სექტემბერი

2022 წლის 30 სექტემბერს გაიმართა წალენჯიხის მუნიციპალიტეტის საკრებულოს სხდომა. სხდომას თავმჯდომარეობდა საკრებულოს თავმჯდომარე კორნელი სალია, ესწრებოდა საკრებულოს 20 წევრი: ავთანდილ გაბელია, გიორგი დარსალია, მანანა ჭანია, დავით ბელქანია, ბესიკ ფარცვანია, ზაზა უბილავა, თენგიზ ფიფია, თემურ ქარდავა, ეკა სამუშია, რომან კვარაცხელია, ომარ ქარდავა, რაისა ჩანგელია, ირაკლი სალია, ნანა ქობალია, ბაჩანა ქანთარია, მამუკა მიქავა, დათო მესხია, გონერ კვარაცხელია, გელა აბულაძე. სხდომას აგრეთვე ესწრებოდნენ: მუნიციპალიტეტის მერის პირველი მოადგილე ივანე ბურდული, წალენჯიხის მუნიციპალიტეტის მერიის საფინანსო-საბიუჯეტო სამსახურის უფროსი თეა სარია, საკრებულოს აპარატის უფროსი-იზოლდა მოლაშხია, საკრებულოს აპარატის თანამშრომლები, საზოგადოების წარმომადგენელი ზურაბ შელია და მედიის წარმომადგენლები.

**სხდომა დაიწყო: 1200 სთ-ზე**

**სხდომა დასრულდა: 1300 საათზე**

სხდომის თავმჯდომარემ კენჭისყრაზე დააყენა სხდომის დღის წესრიგი. ღია კენჭისყრით, ერთხმად (მომხრე 20 დეპუტატი, წინააღმდეგი-არცერთი ) დამტკიცდა სხდომის დღის წესრიგი შემდეგი სახით.

**დ ღ ი ს წ ე ს რ ი გ ი:**

**1. წალენჯიხის მუნიციპალიტეტის მერიის საშტატო ნუსხის დამტკიცებისა და წალენჯიხის მუნიციპალიტეტის მერიის პოლიტიკური თანამდებობის პირთა, პროფესიულ საჯარო მოხელეთა და ადმინისტრაციული ხელშეკრულებით დასაქმებულ პირთა თანამდებობრივი სარგოების ოდენობების განსაზღვრის შესახებ**

მომხსენებელი: **ივანე ბურდული,** წალენჯიხის მუნიციპალიტეტის მერი პირველი მოადგილე

**2.წალენჯიხის მუნიციპალიტეტის საკრებულოს თანამდებობის პირთა და სხვა მოსამსახურეთა თანამდებობის რანგირების, მათი თანამდებობრივი სარგოს ოდენობის განსაზღვრისა და საკრებულოს აპარატის მოსამსახურეთა საშტატო ნუსხის დამტკიცების თაობაზე**

მომხსენებელი: **ბაჩანა** **ქანთარია,** საკრებულოს საფინანსო-საბიუჯეტო

საკითხთა კომისიის თავმჯდომარე

**3.„წალენჯიხის მუნიციპალიტეტის საკრებულოს წევრების (გარდა თანამდებობის პირებისა) მოვალეობის შესრულებასთან დაკავშირებით გაწეული ხარჯების ანაზღაურების წესის დამტკიცების შესახებ“ წალენჯიხის მუნიციპალიტეტის საკრებულოს 2015 წლის 29 აპრილის N24 დადგენილებაში ცვლილების შეტანის თაობაზე**

მომხსენებელი: **ბაჩანა ქანთარია,** საკრებულოს საფინანსო-საბიუჯეტო

საკითხთა კომისიის თავმჯდომარე

**4. „შპს „ენგურჰესთან“ დაკავშირებით წალენჯიხის მუნიციპალიტეტის საკრებულოს 2022 წლის 28 აპრილის N22 განკარგულებით შექმნილი სამუშაო ჯგუფისთვის საქმიანობის ვადის გაგრძელების თაობაზე**

მომხსენებელი: **გონერ კვარაცხელია,**  საკრებულოს ფრაქცია „წალენჯიხა

საქართველოსთვის“ თავმჯდომარე

**5. სხვადასხვა**

**მოისმინეს: 1. წალენჯიხის მუნიციპალიტეტის მერიის საშტატო ნუსხის დამტკიცებისა და წალენჯიხის მუნიციპალიტეტის მერიის პოლიტიკური თანამდებობის პირთა, პროფესიულ საჯარო მოხელეთა და ადმინისტრაციული ხელშეკრულებით დასაქმებულ პირთა თანამდებობრივი სარგოების ოდენობების განსაზღვრის შესახებ**

საკითხი წარმოადგინა წალენჯიხის მუნიციპალიტეტის მერის პირველმა მოადგილემ ივანე ბურდულმა, რომელმაც მოკლე მიმოხილვა გააკეთა საკითხთან დაკავშირებით, აღნიშნა რომ, საქართველოს ადგილობრივი თვითმმართველობის ორგანოებს შორის ყველაზე დაბალი ანაზღაურება წალენჯიხის მუნიციპალიტეტშია, შესაბამისად დღის წესრიგში დადგა არამხოლოდ თანამდებობის პირების, არამედ მერიის ყველა საჯარო მოხელის ხელფასების გაზრდა. მერიაში გამოცხადებულ კონკურსებში ახალგაზრდა კადრები თავს იკავებენ მონაწილეობის მიღებისაგან დაბალი ხელფასის გამო და მაღალია ალბათობა მერიიდან კერძო სექტორში კადრების გადინების. საკითხთან დაკავშირებით საკრებულოს „ერიანი ნაციონალური მოძრაობის“ ფრაქციის სახელით გამოთქმულ იქნა შენიშვნები, კერძოდ ითხოვდნენ მერის წარმომადგენლების ადმინისტრაციული ერთეულებში და მათი ასისტენტების ხელფასების გაზრდას. ივანე ბურდულმა უპასუხა, რომ აღნიშნული შენიშვნის გათვალისწინებაზე იმუშავებენ მომავალი წლის ბიუჯეტის ფორმირებისას. ამასთან, აღინიშნა, რომ მერია მუშაობს საჯარო მოხელეთა სამუშაოთა აღწერილობებზე, რაც საშუალებას მისცემთ სამართლიანად შეაფასონ თითოეული საჯარო მოხელის ფუნქციური დატვირთულობა. რაც შეეხება 9 თვის ანგარიშების მოსმენას, მომავალი წლიდან სუბიექტების ანგარიშებითა და სამუშაოთა აღწერილობით ხელი შეეწყობა ამ პროცესის სწორად წარმართვას. ასევე ა(ა)იპ-ებთან დაკავშირებით მიდგომა იგივენაირი იქნება.

საკრებულოს თავმჯდომარის მოადგილემ ავთანდილ გაბელიამ აღნიშნა, რომ არ შეიძლება დილიდან საღამამომდე, შაბათ-კვირის ჩათვლით, თავდაუზოგავად ემსახურებოდე ქ. წალენჯიხისა და ქ. ჯვარის დასუფთავებისა და კეთილმოწყობის სამსახურს და ხელფასი გქონდეს მიზერული, ეს არასამართლიანია და სწორედ ეს იყო ფრაქცია „ერიანი ნაციონალური მოძრაობის“ მოთხოვნაც (მათი ხელფასების გაზრდა).

საკრებულოს წევრმა ბესიკ ფარცვანიამ მომხსენებელს მიმართა კითხვით: მიმდინარე წლის მარტის თვეში წარმოდგენილ ბიუჯეტის პროექტში იყო ხელფასების მომატება გათვალისწინებული, მაშინ მერი კატეგორიული წინააღმდეგი იყო და პრინციპული უარი განაცხადეთ ხელფასების გაზრდაზე და ამ ექვსი თვის განმავლობაში რა შეიცვალა? რასაც მომხსენებელმა უპასუხა, რომ მაშინ მერისთვის 5000 ლარი იყო მოთხოვნილი და შესაბამისად სხვა თანამდებობებზეც მაღალი ხელფასები იყო , რაც საკრებულოსთვის მიუღებელი აღმოჩნდა. დღევანდელი პროექტით მერიის თანამდებობის პირთა ხელფასები ბევრად დაბალია ვიდრე იმ პერიოდისთვის იყო გათვალისწინებული და შესაბამისად, ახალ პროექტზე იმსჯელებს საკრებულო.

საკრებულოს წევრმა თენგიზ ფიფიამ მომხსენებელს მიმართა იყო თუ რა სხვაობა მერიასა და საკრებულოს თანამშრომლების ხელფასებს შორის და რა კრიტერიუმებით იქნა საკრებულოს თანამდებობის პირთა თანამდებობრივი სარგოები განსაზღვრული,ამასთან აღნიშნა: რაც შეეხება საჯარო მოხელეთათვის ხელფასების გათანაბრებას სხვა მუნიციპალიტეტის საჯარო მოხელეებთან , ფრაქცია „ქართული ოცნება-დემოკრატიული საქართველო“ არასდროს არ ყოფილა წინააღმდეგი, მაგრამ ამ ეტაპზე მერიის ოპტიმიზაციისა და ბაღების თანამშრომელთა სამსახურიდან გათავისუფლების პარალელურად მოხელეთათვის ხელფასების გაზრდა უხერხულობას ქმნის .მომხსენებელმა უპასუხა, რომ თანაბარია მერიისა და საკრებულოს აპარატის საჯარო მოხელეთა ხელფასები, რაც შეეხება საკრებულოს თანამდებობრივი სარგოების განსაზღვრას, პროექტის შემუშავება საკრებულოს პრეროგატივაა და შესაბამისად შემუშავებულ იქნა საკრებულოში. მერიას ამ საკითხზე არ უმუშავია.

საკრებულოს წევრმა თენგიზ ფიფიამ საკრებულოს თავმჯდომარეს კორნელ სალიას მიმართა იყო თუ არა საკრებულო წინააღმდეგი ხელფასების მომატების, როგორც ბატონმა ივანემ საუბარში აღნიშნა და რატომ არ განიხილებოდა მერიის მიერ წარმოდგენილი საკითხის პირველი ვარიანტი, რასაც საკრებულოს თავმჯდომარემ უპასუხა, რომ საკრებულოს თანამდებობრივი სარგოების მომატებაზე არ ამოსულა არანაირი პროექტი, ეს იყო ბიუჯეტის განხილვისას წარმოთქმული წინადადებები. საკრებულოს თანამდებობრივი სარგოების განსაზღვრაში მერია არ დომინირებს, ეს საკრებულოს პრეროგატივაა და ამ საკითხთან დაკავშირებით ვერ დაგეთანხმებით. რაც შეეხება დღის წესრიგით გათვალისწინებულ პირველ საკითხს მერიის მიერ წარმოდგენილი პირველი ვარიანტი კომისიების მიერ შესწავლილ და დამუშავებულ იქნა და საბოლოო შეთანხმების და შენიშვნების გათვალისწინებით მიღებულ იქნა არსებული პროექტი.

საკრებულოს ფრაქცია „წალენჯიხა-საქართველოსთვის“ თავმჯდომარემ გონერ კვარაცხელიამ განმარტა რომ ფრაქცია ყოველთვის იყო მომხრე საჯარო მოხელეებს ქონოდათ შესაბამისი ანაზღაურება, თუმცა რის საშუალებასაც გვაძლევს ბიუჯეტი, იმის შესაბამისი ხელფასები შემუშავდა და ფრაქცია მხარს უჭერს ამ გადაწყვეტილებას.

საკრებულოს თავმჯდომარის მოადგილემ ავთანდილ გაბელიამ ფრაქცია „ერთიანი ნაციონალური მოძრაობის“ სახელით ითხოვა კონსულტაციისთვის 10 წუთი.

საკრებულოს თავმჯდომარემ კორნელ სალიამ ფრაქციის მოთხოვნის საფუძველზე სხდომა გადადო 12:30 საათამდე.

ღია კენჭისყრით, (მომხრე 20 დეპუტატი, წინააღმდეგი- არცერთი) სხდომა გადაიდო 2022 წლის 30 სექტემბრის 12:30 საათამდე.

2022 წლის 30 სექტემბერს 12:30 საათზე გაგრძელდა საკრებულოს მორიგი სხდომა. სხდომის დაწყებამდე საკრებულოს წევრებმა გაიარეს რეგისტრაცია. სხდომას, საკრებულოს თავმჯდომარის კორნელი სალიას გარდა, ესწრებოდა საკრებულოს 19 წევრი:ავთანდილ გაბელია, გიორგი დარსალია, მანანა ჭანია, დავით ბელქანია, ბესიკ ფარცვანია, ზაზა უბილავა, თენგიზ ფიფია, თემურ ქარდავა, ეკა სამუშია, რომან კვარაცხელია, ომარ ქარდავა, რაისა ჩანგელია, ირაკლი სალია, ნანა ქობალია, ბაჩანა ქანთარია, მამუკა მიქავა, დათო მესხია, გონერ კვარაცხელია, გელა აბულაძე.

სხდომის განახლების შემდეგ საკრებულოს თავმჯდომარის მოადგილემ ავთანდილ გაბელიამ განაცხადა რომ,ვინაიდან მერიის წარმომადგენლებმა განაცხადეს, რომ ფრაქციის შენიშვნებს 2023 წლის ბიუჯეტში გაითვალისწინებენ , ამის გათვალისწინებით ფრაქცია „ერთიანი ნაციონალური მოძრაობა“ მხარს დაუჭერს წარმოდგენილ პროექტს.

საკრებულოს წევრმა დავით ბელქანიამ აღნიშნა, რომ მუნიციპალიტეტის მერი ყოველთვის ეწინააღმდეგებოდა ხელფასების მომატებას და პრეტენზია არც უნდა ქონდეს, მომავალი წლიდან რამის შეცვლის იმედი აბსურდულია, მერი 6 თვის წინათაც იძახდა სულ სხვანაირად, მაგრამ სხვა სურათი გვაქვს სახეზე. იმ შემთხვევაში, თუ მერი თავის ხელფასს გადაანაწილებს მერიის რიგით თანამშრომლებზე და უარს იტყვის გაზრდილ თავის თანამდებობრივ სარგოზე, ფრაქცია „ქართული ოცნება-დემოკრატიული საქართველო“ მხარს დაუჭერს წარმოდგენილ საკითხს.

სხდომის თავმჯდომარემ, კორნელი სალიამ, დადგენილების პროექტი დააყენა ღია კენჭისყრაზე.

ღია კენჭისყრაზე ხმათა უმრავლესობით (მომხრე 15 დეპუტატი (კორნელი სალია,ავთანდილ გაბელია, გიორგი დარსალია,თემურ ქარდავა, ეკა სამუშია, რომან კვარაცხელია, ომარ ქარდავა, რაისა ჩანგელია, ირაკლი სალია, ნანა ქობალია, ბაჩანა ქანთარია, მამუკა მიქავა, დათო მესხია, გონერ კვარაცხელია, გელა აბულაძე), წინააღმდეგი-5 (დავით ბელქანია, თენგიზ ფიფია, მანანა ჭანია, ზაზა უბილავა, ბესიკ ფარცვანია) მიღებულ იქნა წალენჯიხის მუნიციპალიტეტის მერიის საშტატო ნუსხის დამტკიცებისა და წალენჯიხის მუნიციპალიტეტის მერიის პოლიტიკური თანამდებობის პირთა, პროფესიულ საჯარო მოხელეთა და ადმინისტრაციული ხელშეკრულებით დასაქმებულ პირთა თანამდებობრივი სარგოების ოდენობების განსაზღვრის შესახებ დადგენილებაN33

**მოისმინეს: 2. წალენჯიხის მუნიციპალიტეტის საკრებულოს თანამდებობის პირთა და სხვა მოსამსახურეთა თანამდებობის რანგირების, მათი თანამდებობრივი სარგოს ოდენობის განსაზღვრისა და საკრებულოს აპარატის მოსამსახურეთა საშტატო ნუსხის დამტკიცების თაობაზე**

საკითხი წარმოადგინა საკრებულოს საფინანსო-საბიუჯეტო საკითხთა კომისიის თავმჯდომარემ ბაჩანა ქანთარიამ. მან აღნიშნა-„მინდა გამოვეხმაურო საკრებულოს წევრის თენგიზ ფიფიას წინადადებას, რომ მერია ერეოდა საკრებულოს თანამდებობრივი სარგოს განსაზღვრაში. მერიასთან თანამშრომლობით და ურთიერთშეთანხმებით შედგა ეს კონსესუსი და მივიღეთ წარმოდგენილი პროექტი. საბოლოო ჯამში რა თქმა უნდა მერია ანგარიშს უნდა უწევდეს საკრებულოს მუშაობას და პირიქით საკრებულო მერიის მუშაობას.მე როგორც საკრებულოს საფინანსო-საბიუჯეტო საკითხთა კომისიის თავმჯდომარე მომხრე ვარ ყოველთვის იყოს მეტი მუშაობა, მეტი ჩართულობა. ეს არ არის ერთპიროვნული, ეს არის ურთიერთშეთანხმებით და რთული მუშაობის შედეგად მიღებული. რაც იქნება მომავალი წლის 1 იანვრიდან ეს უკვე სხვა თემაა და მომავალი წლის ბიუჯეტი გვიჩვენებს რა შესაძლებლობები გვექნება.“.

საკრებულოს წევრმა თენგიზ ფიფიამ მომხსენებელს მიმართა თუ რამ გამოიწვია წარმოდგენილი საკითხის პირველი ვარიანტის შეცვლა, თვალნათლივია და ყველამ კარგად იცის, რომ ეს იყო ერთპიროვნულად და კონკრეტული მიზეზით მიღებული გადაწყვეტილება, რასაც მომხსენებელმა უპასუხა,რომ სანამ საკითხი საკრებულოს სხდომაზე გავა ნებისმიერი საკითხი არის პროექტი რომელსაც საკრებულოს კომისიები განიხილავენ და შენიშვნების გათვალისწინებით ხდება შემდგომ პროექტის საბოლოო დამუშავება.

სხდომის თავმჯდომარემ, კორნელი სალიამ, დადგენილების პროექტი დააყენა ღია კენჭისყრაზე.

ღია კენჭისყრაზე ხმათა უმრავლესობით (მომხრე 15 დეპუტატი (კორნელი სალია,ავთანდილ გაბელია, გიორგი დარსალია,თემურ ქარდავა, ეკა სამუშია, რომან კვარაცხელია, ომარ ქარდავა, რაისა ჩანგელია, ირაკლი სალია, ნანა ქობალია, ბაჩანა ქანთარია, მამუკა მიქავა, დათო მესხია, გონერ კვარაცხელია, გელა აბულაძე), წინააღმდეგი-5 (დავით ბელქანია, თენგიზ ფიფია, მანანა ჭანია, ზაზა უბილავა, ბესიკ ფარცვანია) მიღებულ იქნა წალენჯიხის მუნიციპალიტეტის საკრებულოს თანამდებობის პირთა და სხვა მოსამსახურეთა თანამდებობის რანგირების, მათი თანამდებობრივი სარგოს ოდენობის განსაზღვრისა და საკრებულოს აპარატის მოსამსახურეთა საშტატო ნუსხის დამტკიცების თაობაზედადგენილებაN34

**მოისმინეს: 3. „წალენჯიხის მუნიციპალიტეტის საკრებულოს წევრების (გარდა თანამდებობის პირებისა) მოვალეობის შესრულებასთან დაკავშირებით გაწეული ხარჯების ანაზღაურების წესის დამტკიცების შესახებ“ წალენჯიხის მუნიციპალიტეტის საკრებულოს 2015 წლის 29 აპრილის N24 დადგენილებაში ცვლილების შეტანის თაობაზე**

მომხსენებელმა, წალენჯიხის მუნიციპალიტეტის საკრებულოს წევრების (გარდა თანამდებობის პირებისა) მოვალეობის შესრულებასთან დაკავშირებით გაწეული ხარჯების ანაზღაურების წესის დამტკიცების შესახებ“ წალენჯიხის მუნიციპალიტეტის საკრებულოს 2015 წლის 29 აპრილის N24 დადგენილებაში ცვლილების შეტანის თაობაზე**,** პროექტი გააცნო საკრებულოს წევრებს და აღნიშნა, რომ საკრებულოს არამომუშავე წევრებს დეპუტატის უფლებამოსილებასთან დაკავშირებული ყოველთვიურად ასანაზღაურებელი ხარჯის ოდენობა 100 ლარით გაეზრდებათ, ნაცვლად 500-ისა, იქნება-600 ლარი.

საკითხთან დაკავშირებით საკრებულოს წევრებს განსხვავებული აზრი არ დაუფიქსირებიათ.

სხდომის თავმჯდომარემ, კორნელი სალიამ, დადგენილების პროექტი დააყენა ღია კენჭისყრაზე.

ღია კენჭისყრაზე ხმათა უმრავლესობით (მომხრე 15 დეპუტატი (კორნელი სალია,ავთანდილ გაბელია, გიორგი დარსალია,თემურ ქარდავა, ეკა სამუშია, რომან კვარაცხელია, ომარ ქარდავა, რაისა ჩანგელია, ირაკლი სალია, ნანა ქობალია, ბაჩანა ქანთარია, მამუკა მიქავა, დათო მესხია, გონერ კვარაცხელია, გელა აბულაძე), წინააღმდეგი-5 (დავით ბელქანია, თენგიზ ფიფია, მანანა ჭანია, ზაზა უბილავა, ბესიკ ფარცვანია) მიღებულ „წალენჯიხის მუნიციპალიტეტის საკრებულოს წევრების (გარდა თანამდებობის პირებისა) მოვალეობის შესრულებასთან დაკავშირებით გაწეული ხარჯების ანაზღაურების წესის დამტკიცების შესახებ“ წალენჯიხის მუნიციპალიტეტის საკრებულოს 2015 წლის 29 აპრილის N24 დადგენილებაში ცვლილების შეტანის თაობაზე დადგენილებაN35

**მოისმინეს: 4. „შპს „ენგურჰესთან“ დაკავშირებით წალენჯიხის მუნიციპალიტეტის საკრებულოს 2022 წლის 28 აპრილის N22 განკარგულებით შექმნილი სამუშაო ჯგუფისთვის საქმიანობის ვადის გაგრძელების თაობაზე**

საკითხი წარმოადგინა შპს „ენგურჰესთან“ დაკავშირებით შექმნილი სამუშაო ჯგუფის თავმჯდომარემ (საკრებულოს ფრაქცია „წალენჯიხა საქართველოსთვის“ თავმჯდომარე)

გონერი კვარაცხელიამ. მან საკრებულოს წევრებს ინფორმაციის სახით მიაწოდა სამუშაო ჯგუფის მიერ მიღებული გადაწყვეტილება სამუშაო ჯგუფის საქმიანობის ვადის გაგრძელების თაობაზე. ენგურჰესის ქონების, რომელიც მდებარეობს წალენჯიხის მუნიციპალიტეტის ტერიტორიაზე, ნარჩენი საბალანსო ღირებულება არ შეესაბამება რეალურ საბალანსო ღირებულებას, რის გამოც მუნიციპალიტეტის ბიუჯეტი კარგავს მნიშვნელოვან შემოსავლებს ქონების გადასახადის სახით. ამიტომ აუცილებელია ქონების აფასება ავტორიტეტული ექსპერტების (აუდიტორების) მიერ რაზეც წერილი გაეგზავნა საქართველოს ეკონომიკისა და მდგრადი განვითარების მინისტრს . აღნიშნული საკითხის ძირფესვიანი შესწავლა მოითხოვს დამატებით დროს. რადგან სამუშაო ჯგუფს ეწურება ვადა, მუნიციპალიტეტის საკრებულოს რეგლამენტის თანახმად, სამუშაო ჯგუფს შეიძლება გაუგრძელდეს მუშაობის ვადა მაქსიმუმ ექვს თვემდე, მაგრამ თითოეულ ჯერზე არაუმეტეს ერთი თვისა. საკრებულოს წინაშე შემოვდივარ თხოვნით სამუშაო ჯგუფს, რომელიც შექმნილია ენგურჰესის ქონების რეალური ნარჩენი საბალანსო ღირებულების დასადგენად, მუშაობის ვადა გაუგრძელდეს ერთი თვით.

საკითხთან დაკავშირებით საკრებულოს წევრებს განსხვავებული აზრი არ დაუფიქსირებიათ.

სხდომის თავმჯდომარემ, კორნელი სალიამ სამუშაო ჯგუფისთვის საქმიანობის ვადის ერთი თვით გაგრძელების თაობაზე საკითხი დააყენა ღია კენჭისყრაზე.

ღია კენჭისყრაზე ერთხმად (მომხრე 20 დეპუტატი, წინააღმდეგი-არცერთი) მიღებულ იქნა „შპს „ენგურჰესთან“ დაკავშირებით წალენჯიხის მუნიციპალიტეტის საკრებულოს 2022 წლის 28 აპრილის N22 განკარგულებით შექმნილი სამუშაო ჯგუფისთვის საქმიანობის ვადის გაგრძელების თაობაზე“ განკარგულება N47.

სხდომის დღის წესრიგით გათვალისწინებული საკითხების განხილვის შემდეგ „სხვადასხვაში „ საკრებულოს ფრაქცია „წალენჯიხა საქართველოსთვის“ თავმჯდომარემ გონერ კვარაცხელიამ სახელმწიფო ქონების ეროვნული სააგენტოს მიერ განხორციელებულ ქ.წალენჯიხა ხობელიას ქუჩაზე მდებარე 25 942,0 კვმ არასასოფლო სამეურნეო დანიშნულების მიწის ნაკვეთისა და მასზე არსებული შენობა -ნაგებობების და ასევე ლ.ქიაჩელის ქუჩაზე მდებარე 10682,0 კვმ არასასოფლო-სამეურნეო დანიშნულების მიწის ნაკვეთისა და მასზე არსებული შენობა-ნაგებობის პრივატიზების პროცესი არასამართლიანად მიიჩნია და სრულიად უსაფუძვლო უწოდა აღნიშნული ობიექტებისთვის სააგენტოს მიერ საერთო სახელმწიფოებრივი მნიშვნელობის ქონებად განსაზღვრას, რის საფუძველზეც მუნიციპალიტეტის ბიუჯეტს დააკლდა 300 ათასი ლარი და შემოსული თანხა მთლიანად 100%-ით ჩაირიცხა ცენტრალურ ბიუჯეტში. მან საკრებულოს წევრებს მოუწოდა საკითხთან დაკავშირებით შეემუშავებინათ ერთობლივი წერილი და მიემართათ შესაბამისი სამინისტროსთვის რათა ზემოთ აღნიშნული თანხის 35 %, როგორც წესი, მიმართული იყოს ადგილობრივი ბიუჯეტში. ასევე გ. კვარაცხელიამ საკრებულოს წევრებს მიმართა წალენჯიხის მუნიციპალიტეტის 2022 წლის ბიუჯეტით გათვალისწინებული ჯანმრთელობის დაცვისა და სოციალური უზრუნველყოფის პროგრამების განხორცილების წესში შეეტანათ ცვლილება, კერძოდ მე-17 მუხლში გათვალისწინებულ იქნას ერთსართულიანი ხის ან კაპიტალური (სამზადი) სტიქიის შედეგად დაზიანებისას ფინანსური მხარდაჭერა.აღნიშნულთან დაკავშირებით საკრებულოს თავმჯდომარემ კორნელი სალიამ საკრებულოს სოციალურ საკითხთა კომისიას დაავალა ემუშავათ მუნიციპალიტეტის მერიასთან, რათა წალენჯიხის მუნიციპალიტეტის 2022 წლის ბიუჯეტით გათვალისწინებული ჯანმრთელობის დაცვისა და სოციალური უზრუნველყოფის პროგრამაში განხორციელდეს შესაბამისი ცვლილებები.

ამით საკრებულოს სხდომამ მუშაობა დაასრულა.

**საკრებულოს სხდომის თავმჯდომარე კორნელი სალია**